शेप आइलैंड
आज आइलैंड की अर्ध-नियमित तट आकार-टक्कर के मौक़े पर
हवा में भी खेल भावना का एहसास महसूस किया जा सकता है।
अगर आप हमसे अभी जुड़े हैं तो बता दें, सबके पसंदीदा ट्रायंगल,
कूदोत्सव में छलाँग लगाने के लिए अपनी दौड़ शुरू कर रहे हैं!
ऐसी शिद्दत देखने लायक़ है।
और ट्रायंगल ने दौड़ना शुरू कर दिया है!
ज़रा देखिए तो!
यह इतना शानदार है कि इसे शब्दों में
बयान ही नहीं किया जा सकता है, दोस्तों।
कोई बस इन्हें देखता ही रह जाए। उनका सबसे अच्छा व्यक्तिगत प्रदर्शन।
स्क्वैर को इन्हें टक्कर देने के लिए लोहे के चने चबाने पड़ेंगे।
स्क्वैर, जो पिछली बार के विजेता हैं, ट्रायंगल की कूद से बिल्कुल भी परेशान नहीं लग रहे हैं।
शुरुआत तो बहुत अच्छी रही!
कूदोत्सव का विवरण देने के मेरे इतने सालों के अनुभव में,
मैंने इतनी उम्दा शुरुआती दौड़ कभी नहीं देखी।
यह बहुत क़रीबी मामला होने वाला है।
स्क्वैर जीत गया!
नहीं!
नहीं! मुझे दोबारा खेलना है!
तुम तो चाहोगे ही, ट्रायंगल। तुम तो चाहोगे ही।
मैं जीत गया।
-हे, सर्कल। -हा हा!
सर्कल! तुम भी आओ ना!
हाँ, मुझे कोई टक्कर का खिलाड़ी चाहिए।
नहीं, मुझे माफ़ करो। मुझे दिलचस्पी नहीं है।
तुम्हें दिलचस्पी नहीं है?
उसे दिलचस्पी नहीं है?
"ट्रायंगल और स्क्वैर का महान खेल"
इसका तो कोई मतलब ही नहीं बनता, स्क्वैर। उसे दिलचस्पी नहीं है? हमारा खेल एकदम लाजवाब है।
मुझे कुछ समझ नहीं आ रहा है, मेरे पेट में दर्द होने लगा।
सर्कल हमारा शानदार खेल क्यों नहीं खेलना चाहती? क्या यह कुछ ज़्यादा ही शानदार है?
मुझे तो बस यही एक ढंग की वजह लग रही है।
हालाँकि, दूसरी तरफ़ देखा जाए तो…
ओह, नहीं।
क्या, क्या? क्या?
यह बात तुम्हें पसंद नहीं आएगी।
क्या?
अगर हमारा खेल शानदार ना हो तो?
अगर हमारा खेल कहीं अ-शानदार हो तो?
स्क्वैर! होश में आओ।
हमारा खेल अ-शानदार नहीं है। इसमें तो सब कुछ है।
कूदना, छलाँग लगाना, चश्मा भी। इस सबके बावजूद किसी को यह कैसे पसंद नहीं आएगा?
मैं समझ गया क्या मामला है।
सर्कल को जाने से पहले
समय ही नहीं मिला होगा कि वह इस महान खेल को ठीक से समझ सके।
मुझे नहीं लगता ऐसा हुआ होगा।
हाँ, शायद तुम ठीक कह रहे हो।
तो, अब हम क्या करें?
हैलो, मेरे दोस्त स्क्वैर।
हैलो, ट्रायंगल।
बहरहाल,
क्या तुम एक बार फिर से हमारे इस महान खेल को खेलने के लिए तैयार हो?
तुम उसी शानदार और एकदम मज़ेदार खेल की बात कर रहे हो ना जो हमने बनाया है
और जो बिल्कुल भी ऊबाऊ नहीं है?
हाँ, बिल्कुल। पहले मैं जाता हूँ!
यह उनका सबसे अच्छा प्रदर्शन तो नहीं था पर फिर भी ठीक था।
बधाई हो।
वाह, कितना रोमांचक था।
सर्कल। मैंने तो तुम्हें देखा ही नहीं। तुम भी आ जाओ। एक बार कोशिश करके देखो।
मैं जल्दी से तुम्हें नियम समझा देता हूँ।
जानता हूँ कभी-कभी जब कुछ बहुत शानदार होता है,
तो समझने में थोड़ा वक़्त लगता है।
नहीं, तुम लोग खेलो।
सर्कल, क्या तुम्हें हमारा खेल अ-शानदार लगता है?
नहीं।
यह बस थोड़ा… बचकाना है।
बचकाना?
मज़े करो, तुम दोनों।
वह ऐसा कैसे कह सकती है?
"बचकाना," उसने कहा। इसमें बचकाना क्या है?
सर्कल को पता ही नहीं है वह क्या बोल रही है।
मुझे लगता है उसे अच्छी तरह से पता है वह क्या बोल रही है।
उसे हमारा खेल पसंद ही नहीं है।
हाँ, तो हमें क्या करना चाहिए?
हम शांति से अपने खेल का मज़ा उठाते हैं
और इसकी बिल्कुल फ़िक्र नहीं करते हैं कि दूसरे लोग क्या सोचते हैं?
नहीं! नहीं। हमें अपने खेल को और अच्छा करना होगा।
बिल्कुल। अगर हम इस खेल को एकदम सही कर दें,
तो वह हमारे साथ खेले बिना रह ही नहीं पाएगी।
हाँ। हर कूद के बाद और ज़्यादा पोज़ देंगे।
थोड़ा नाचेंगे भी।
ट्रॉफ़ी पर और ज़्यादा समुद्री घास लगाते हैं!
अब समझे ना। और बताओ क्या?
और क्या? और, और।
देखो तो इसे।
कैसा लगा?
अच्छा है।
ठीक है।
बाय।
ठीक है, कुछ चीज़ों पर काम करना होगा, लेकिन नए पोज़ तो बहुत बढ़िया थे।
-अगली बार के लिए, मुझे लगता है हमें… -नहीं।
-क्या? क्या मतलब है "नहीं"? -बस "नहीं।"
सर्कल, आइलैंड की सबसे बड़ी और सबसे समझदार आकार है,
और अगर उसे हमारा खेल बचकाना लगता है, तो हो सकता है वह सही हो।
और चूँकि यह खेल हमने बनाया है, तो हो सकता है हम ही बचकाने हों।
तो फिर हम क्या करें? किस…
किस तरह का खेल खेलें हम?
खेल बचकाने ही होते हैं, ट्रायंगल। हमें अब कोई खेल नहीं खेलने चाहिए।
अब, हमें बस चीज़ों को होते हुए देखना चाहिए।
अगर यही होना है तो यही सही।
धत् तेरी की।
वाह। यह तो उस घटिया खेल से बहुत बेहतर है जो हम खेला करते थे।
हाँ, हाँ। काफ़ी ज़्यादा गंभीरता वाला।
बहुत गंभीरता वाला। बिल्कुल भी बचकाना नहीं।
थोड़ा सा भी नहीं। इसीलिए यह मज़ेदार है, है ना?
बहुत मज़ेदार।
मैं यहाँ बैठा नहीं रह सकता,
यह जानते हुए कि सर्कल वहाँ ऊपर बैठी सोच रही होगी कि हम वह बचकाना खेल खेल रहे हैं!
हमें जाकर उसे बताना होगा हमने वह छोड़ दिया है।
हाँ। वह शायद सोच रही होगी कि हम इस वक़्त भी वही खेल रहे हैं।
नहीं, नहीं। ऐसा सोचकर भी कितना बुरा लगता है।
चलो वहाँ ऊपर चलते हैं, और…
सर्कल को बताते हैं कि हम अब वह खेल नहीं खेलेंगे।
और फिर हम उसे दोबारा से अच्छे लगने लगेंगे?
यह पता करने का बस एक तरीका है।
सुनो।
वह शायद…
सर्कल?
ट्रायंगल! स्क्वैर! हे!
तुम यह… तुम यहाँ…
तुम यहाँ क्या कर रहे हो?
हम बस तुम्हें यह बताने ऊपर आ रहे थे कि हमने अपना बचकाना खेल खेलना छोड़ दिया है।
हाँ। तुम… माफ़ करना… तुम यह क्या कर रही हो?
यह… कुछ नहीं।
मतलब, यह एक छोटा सा खेल है जो मैं कभी-कभी खेलती हूँ।
बस घूमते रहो जब तक कि चक्कर ना आने लगें और फिर सब कुछ…
अजीब दिखता है।
हाँ। क्या तुम दोनों… तुम खेलना चाहोगे?
नहीं, नहीं। यह… नहीं, तुम खेलो।
हम यह जो भी हो रहा है, उसमें कोई रुकावट नहीं डालना चाहते।
ठीक है। मैं समझती हूँ। तो…
चलो, हम चलते हैं।
हाँ।
पक्का? मेरा मतलब, यहाँ घूमने के लिए काफ़ी जगह है और…
नहीं, नहीं। तुम खेलो।
हाँ। यह बस…
हमें इसमें दिलचस्पी नहीं है।
बिल्कुल। रुको।
-क्या? -हमें इसमें दिलचस्पी नहीं है।
हाँ। हमें इसमें दिलचस्पी नहीं है।
हमें इसमें दिलचस्पी नहीं है। हमें इसमें दिलचस्पी नहीं है।
अच्छा, ठीक है।
-अगर तुम्हारा मन बदले तो… -दिलचस्पी नहीं है। इसमें दिलचस्पी नहीं है।
हमें इसमें दिलचस्पी नहीं है। हमें इसमें दिलचस्पी नहीं है। हमें…
मुझे तो यह मज़ेदार लगा।
-हे! -आ जाओ!
आज, सर्कल, स्क्वैर और ट्रायंगल
एक बहुत ही ख़ास खगोलीय घटना देखने जा रहे हैं।
जानते हो, मैंने कभी टूटता हुआ तारा नहीं देखा।
मैंने भी नहीं। और जबकि मैं चीज़ें देखने में माहिर हूँ।
मैं हर वक़्त कुछ ना कुछ देखता रहता हूँ।
इसे दरअसल उल्कापात कहते हैं।
आइलैंड पर यह पिछले 237 सालों से नहीं देखा गया है।
आज की रात बहुत ही ख़ास है।
सर्कल? टूटता हुआ तारा आसमान से गिरता हुआ क्यों नज़र आता है?
-असल में वे तारे नहीं होते, लेकिन… -टूटते तारे बहुत तेज़ होते हैं, है ना!
-हाँ, लेकिन… -जैसे…
हाँ!
हाँ, पक्का वह कहता होगा, "हट जाओ मेरे रास्ते से! मैं…"
"टूटता हुआ तारा"
-मतलब, मैं बहुत तेज़ गिर सकता हूँ, पर… -ठीक है। लाजवाब।
टूटता हुआ तारा!
ओह, यह क्या!
टूटा हुआ तारा तो बिल्कुल अंडे जैसा लग रहा है।
यह एक अंडा ही है।
जानता था।
अब, यह कहाँ से आ गया?
चलो तुम्हें तुम्हारे घर ले चलें, बच्चे।
हाँ, यह तुम्हारा ही घर है।
तुम्हें साथ-साथ रहना है।
अचानक, सर्कल बहुत अकेला महसूस करने लगी।
तुम यहीं से आए थे। इसी को घर कहते हैं।
सर्कल, ट्रायंगल फिर से गिर गया।
पेड़ की जड़ ने मुझ पर हमला किया!
अपना ख़याल रखना, बच्चे।
ट्रायंगल, मैंने तुमसे कितनी बार कहा है?
पेड़ों को लात मारने से कुछ नहीं होगा।
मैं सोच रहा हूँ वह अंडा किसका होगा।
शायद किसी अलबेली मुर्गी का?
मुझे वह एक उड़ता हुआ कछुआ लगा।
वे समुद्री चिड़िया के अंडे थे।
लेकिन तुमने जो सोचा, मुझे वह भी पसंद आया।
देखो।
वाह!
ओह, गज़ब!
स्क्वैर और ट्रायंगल ने कभी ऐसा कुछ नहीं देखा था।
यह तो जादुई है।
ठीक ही है, बस। मैंने तो सोचा था वे काफ़ी क़रीब से दिखेंगे।
मज़ेदार!
-वाह! -क्या शानदार है!
सर्कल को यह देखकर कुछ ठीक नहीं लग रहा था।
बचो उससे!
यह क्या, मैंने इतनी क़रीब से तो नहीं कहा था!
हम ज़िंदा तो हैं ना?
हे पैनकेक्स! क्या हम भूत बन गए हैं?
अब मैं तुम्हें डराऊँगा!
ट्रायंगल! एक भूत दूसरे भूत को नहीं डरा सकता।
भूत चाहे तो किसी भी चीज़ को डरा सकता है।
वह एक पत्थर को डरा सकता है। वह एक सब्ज़ी को डरा सकता…
हम भूत नहीं बने हैं।
-ऑ, बेकार। -मेरी बात सुनो।
ज़्यादातर उल्काएँ तो ज़मीन तक पहुँच ही नहीं पातीं।
वे या तो घर्षण से नष्ट हो जाती हैं या फिर जल्दी से दूर निकल जाती हैं।
तो, इस बार ऐसा क्यों हुआ?
ऐसा कुछ जो बहुत, बहुत, बहुत लम्बे अरसे बाद हुआ है।
क्या लगता है वह गिरने के बाद भाप बनकर उड़ गया होगा? या फिर वहीं उस गड्ढे में कहीं नीचे पड़ा होगा?
यह एक घोंसले जैसा है।
और यह यहाँ है, मेरे आइलैंड पर। क्षितिज के बिल्कुल ऊपर।
सर्कल, तुम्हारी बातों से लग रहा है तुम वहाँ जाकर पता लगाना चाहती हो।
वैसे, मैं…
क्या तुम लोग जाना चाहोगे? तुम लोग थके तो नहीं हो?
मैं तो कभी थकता ही नहीं।
और मुझे लगता है कुछ देर पैदल चलकर मुझे सुकून मिलेगा।
तो फिर चलते हैं टूटे हुए तारे की खोजयात्रा पर।
हाँ, चलो, चलते हैं!
मुझे खोजयात्रा करना बहुत पसंद है।
आइलैंड की दूसरी तरफ़ पहुँचने के लिए
हमारे शूरवीरों को तीन क्षेत्रों को पार करके जाना होगा।
सबसे पहले, वे चट्टानी तट को पैदल पार करेंगे।
और फिर वे झिलमिलाती नदी के साथ-साथ चलेंगे।
और फिर उन्हें आसमानी चोटी पर चढ़ना होगा।
दूसरी तरफ़ उन्हें क्या मिलेगा?
तुम क्या सोच रही हो, सर्कल?
मैं सोच रही हूँ वह उल्का कैसी होगी।
मुझे कुछ-कुछ अंदाज़ा है।
अपने अंदाज़े के बारे में मुझे बताओ ना।
वैसे, मुझे पक्का नहीं पता।
लेकिन मुझे लगता है वह बहुत सुन्दर होगी।
जब हम वहाँ पहुँचेंगे,
पहले तो शायद उसे देख पाना ही मुश्किल होगा।
और काफ़ी नीचे जाना होगा, लेकिन मैं चला जाऊँगा।
तुम्हें तो सीढ़ियाँ पसंद हैं।
ट्रायंगल!
वाह! देखो तो इसे।
इसकी आवाज़ सुनना चाहोगे?
हाँ।
वह सुन्दर था, स्क्वैर।
क्या सच में?
मुझे तो लगा।
तुम्हें क्या लगता है स्क्वैर, वह कहाँ से आया होगा? वह बड़ा क्रिस्टल?
वैसे, मैंने तो यह बात सोची ही नहीं।
क्या फ़र्क़ पड़ता है वह कहाँ से आया है?
मुझे जानना है कि वह एक आग उगलता हुआ ज्वालामुखी क्यों नहीं बन सकता!
इसमें आग ही आग है!
ऑर्गन संगीत के साथ!
और ज़्यादा!
और ज़्यादा आग!
तुम्हारी कहानी असरदार थी।
और बहुत नाटकीय भी।
और ख़तरनाक भी।
मैं जानता हूँ।
यह आग का गोला यहाँ क्यों आया, ट्रायंगल?
-क्या? -मेरा मतलब बस इतना है कि यही आइलैंड क्यों?
क्या वह कुछ ढूँढ रहा होगा?
आग के गोले ऐसे सोच-समझकर कुछ नहीं करते, सर्कल।
वे बस आग बबूला होते हैं।
हे, देखो।
सर्कल, टूटे हुए तारे के बारे में तुम्हें क्या लगता है?
ठीक है। मैं तुम्हें बताती हूँ।
सोचो एक अकेला अंतरिक्ष पत्थर है।
वह ब्रह्मांड के ठंडे निर्वात में अकेला और कुछ ढूँढता हुआ आगे बढ़ रहा है।
वह सब जगह जाता है।
वह सब कुछ देखता है।
लेकिन पत्थर हमेशा अकेला ही होता है। अंतरिक्ष अधिकतर ख़ाली ही है ना, इसलिए।
एक बड़ा, फैला हुआ शून्य।
लेकिन फिर उसे कुछ ख़ास दिखता है।
एक छोटे से ग्रह पर एक छोटा सा हरा-भरा द्वीप,
पेड़ों और पक्षियों और मछलियों से भरपूर।
अंतरिक्ष पत्थर युगों में पहली बार अपनी चाल धीमी करता है।
वह उस ग्रह की तरफ़ रुख़ कर लेता है।
-क्यों? -गुरुत्वाकर्षण की वजह से।
हाँ। लेकिन, मतलब, गुरुत्वाकर्षण की वजह से कैसे?
हा! इसे बताओ, सर्कल।
वह एक तरह का खिंचाव है। एक तड़प।
उल्का ग्रह को देखते ही अपने केंद्र में एक खिंचाव महसूस करता है।
अंतरिक्ष पत्थर फ़ैसला करता है।
फिर आगे? तुम कहानी को ऐसे बीच में नहीं छोड़ सकतीं!
हम लगभग पहुँच ही गए हैं!
वे आसमानी चोटी पर बस पहुँच ही गए थे।
वह उस चोटी के बिल्कुल दूसरी तरफ़ ही होगा।
हे भगवान!
रुको, यह नहीं बताओगी कि तुम्हारी कहानी ख़त्म कैसे होती है?
ना! तैयार हो?
-हम तैयार हैं। -तैयार हैं।
ओह, वाह।
ओह, सर्कल।
वह कहीं ना कहीं जानती थी कि वह एक ख़ाली गड्ढा होगा।
लेकिन वह काफ़ी ज़्यादा की उम्मीद लगाए बैठी थी।
सर्कल, तुम ठीक हो?
कोई बात नहीं, दोस्तों।
इधर ध्यान दो।
मैं यहाँ यह घोषणा करती हूँ कि हमारी टूटे हुए तारे की खोजयात्रा सफल हुई।
यह एक बड़ा छेद ही है ना? या इसे इसमें कुछ और ही दिख रहा है?
नहीं, ट्रायंगल। मुझे कुछ और नहीं दिख रहा है।
हम एक कठिन पैदलयात्रा करके आइलैंड के दूसरी तरफ़ आए और हमने एक दुर्लभ गड्ढा देखा
जो एक उल्का के ज़मीन पर गिरने के बाद उसके भाप बन जाने से बना।
मुझे तो यह एक बहुत ख़ास बात लग रही है।
इस वक़्त एक सोलो गिटार बजना चाहिए था।
हे, ट्रायंगल। शर्त लगाते हो? मैं उस चीड़ के पेड़ तक तुमसे पहले पहुँच जाऊँगा।
नहीं, तुम मुझसे पहले नहीं पहुँच सकते!
ओह हाँ, मैं पहुँच सकता हूँ! हाँ, मैं पहुँच सकता हूँ!
"ट्रायंगल", "स्क्वैर" एंड "सर्कल" पर आधारित
मैक बार्नेट और जॉन क्लासेन द्वारा
उप-शीर्षक अनुवादक: पुनीत